প্রতিবেদনে বলা হয়, সাবেক গোয়েন্দাপ্রধান দাগান সপ্তাহান্তের এক সম্মেলনে বলেন, ইরানের ওপর একটি কার্যকর হামলা চালানো হবে কঠিন। কারণ ইরানের পরমাণু স্থাপনাগুলো ছড়ানো-ছিটানো ও ভ্রাম্যমাণ। একই সাথে দাগান সতর্ক করে বলেন, ওই হামলা ইরান ও সিরিয়ার সাথে সম্ভাব্য যুদ্ধের দায় হয়ে উঠতে পারে। সাবেক এই গোয়েন্দাপ্রধান প্রথমবারের মতো ইরানের বিরুদ্ধে সামরিক হামলার ব্যাপারে বিরোধিতা করে প্রকাশ্যে তার প্রতিক্রিয়া ব্যক্ত করলেন। তবে এটি তার ব্যক্তিগত মত।  দাগানের এই বক্তব্যের ব্যাপারে প্রধানমন্ত্রীর দফতর থেকে তাৎণিক কোনো মন্তব্য করা হয়নি। ইরান সম্পর্কে দাগানের এই বক্তব্য প্রধানমন্ত্রী বেনিয়ামিন নেতানিয়াহুর অবস্থানকে চ্যালেঞ্জ করছে।